**Zápisnica z neplánovaného zasadnutia Obecného zastupiteľstva v obci Hrabovke**

**konaného dňa 23.novembra 2021 o 17.00 hod.**

**Prítomní:** Eva Mráziková, starostka obce

**Poslanci:**  Ing. Peter Hladký, Róbert Chmelina, Michal Jakab

**Neprítomní:** Lukáš Hamaj, Zdenko Vrzala- obaja ospravedlnení

**Program:**

1. Otvorenie zasadnutia
2. Určenie zapisovateľa a overovateľov zápisnice
3. Voľba hlavného kontrolóra obce Hrabovka
4. Podanie projektu „ Zástavkový prístrešok“ v obci Hrabovka – projekt MAS
5. Predĺženie platnosti PHSR obce Hrabovka

4. Záver

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Eva Mráziková, ktorá skonštatovala, že vzhľadom na prítomnosť 3 poslancov je zasadnutie OZ uznášania schopné. Predložený návrh programu poslanci **schválili** bez pripomienok.

**Hlasovanie:**

**Prítomní: 3 Za: 3 Proti: 0 Zdržal sa:** **0**

**2. Určenie zapisovateľa a overovateľov zápisnice**

Starostka určila overovateľov zápisnice: Ing. Peter Hladký, Michal Jakab

Zapisovateľka: Mgr. Janka Štefánková, pracovníčka obecného úradu

Obecné zastupiteľstvo v Hrabovke **schvaľuje** overovateľov a zapisovateľku.

**Hlasovanie:**

**Prítomní: 3 Za: 3 Proti: 0 Zdržal sa:** **0**

**3. Voľba hlavného kontrolóra obce Hrabovka**

V zmysle zverejnenej výzvy o spôsobe voľby hlavného kontrolóra obce Hrabovka, ktorá bola zverejnená dňa 6.10.2021 obdržala obec Hrabovka dňa 8.11.2021 jednu obálku so žiadosťou o zaradenie do voľby na funkciu hlavného kontrolóra obce Hrabovka. Obálku a náležitosti potrebné k prihláške skontrolovala starostka obce, ktorá konštatovala, že sú splnené všetky potrebné náležitosti. Kandidátkou na funkciu hlavného kontrolóra obce sa stala Ing. Katarína Orságová, ktorá bola pozvaná na neplánované zasadnutie obecného zastupiteľstva dňa 23.11.2021, avšak z dôvodu ochorenia sa nemohla zúčastniť tejto voľby. Nakoľko sa jedná o jedinú kandidátku, ktorá v obci pôsobila predchádzajúcich 6 rokov ako hlavná kontrolórka vyzvala starostka prítomných poslancov k tajnej voľbe na túto funkciu. Prítomní poslanci odovzdali svoje hlasy tajným hlasovaním prostredníctvom hlasovacích lístkov a  zvolili do funkcie hlavného kontrolóra Ing. Katarínu Orságovú. Starostka obce je povinná s právoplatne zvoleným hlavným kontrolórom obce uzavrieť pracovnú zmluvu, plat v zmysle § 18c zákona č. 369/1990 Zb. o obecnom zriadení v znení neskorších predpisov.

**Hlasovanie:**

**Prítomní: 3 Za: 3 Proti: 0 Zdržal sa:** **0**

**4. Podanie projektu „ Zástavkový prístrešok“ v obci Hrabovka – projekt MAS**

Starostka oboznámila prítomných poslancov so zámerom opakovane podať projekt „Zástavkový prístrešok“ v obci Hrabovka, nakoľko sa opakuje výzva na jeho podanie prostredníctvom MAS Vršatec. Projekt bol aktualizovaný len v časti cien predovšetkým za práce a materiál, pri ktorých sa v súčasnej dobe zmenila cena. V súčasnosti sa pripravuje výzva k verejnému obstarávaniu na výber dodávateľa. Projekt by v prípade schválenia Poľnohospodárskou platobnou agentúrou bol 100% financovaný z prostriedkov PPA bez spoluúčasti obce Hrabovka formou refundácie nákladov. Starostka dala hlasovať o tom, či prítomní poslanci súhlasia s podaním tohto projektu a poslanci tento zámer hlasovaním schválili.

**Hlasovanie:**

**Prítomní: 3 Za: 3 Proti: 0 Zdržal sa:** **0**

**5. Predĺženie platnosti PHSR obce Hrabovka**

Starostka vysvetlila a navrhla predĺžiť platnosť PHSR obce na roky 2014-2020 do vydania metodického pokynu pre spracovanie PHSR pre programovacie obdobie 2021-2027. Dokument je potrebné mať stále v platnosti aj v náväznosti na podávanie rôznych projektových zámerov. Vzhľadom na to, že PHSR nie je fixný dokument, možno ho upravovať a meniť počas jeho platnosti. Súčasný dokument svojím obsahom je aktuálny pre súčasné zámery obce a nakoľko nie je ešte schválená metodika pre nové programovacie obdobie, navrhujeme predĺžiť platnosť doterajšieho PHSR. Poslanci hlasovaním schválili predĺženie platnosti PHSR obce Hrabovka do doby vydania nového metodického pokynu pre spracovanie PHSR pre programovacie obdobie 2021-2027.

**Hlasovanie:**

**Prítomní: 3 Za: 3 Proti: 0 Zdržal sa:** **0**

**6. Záver**

Na záver starostka poďakovala prítomným poslancom za účasť a avizovala uskutočnenie riadneho zasadnutia obecného zastupiteľstva v mesiaci december.

**Obecné zastupiteľstvo v Hrabovke**

 **Uznesenie č. 22-26**

zo zasadnutia OZ v Hrabovke dňa 23.11.2021

***K bodu: Otvorenie zasadnutia***

**Uznesenie č. 22/2021**

Obecné zastupiteľstvo v Hrabovke **s c h v a ľ u j e** navrhnutýprogram zasadnutia obecného zastupiteľstva.

V Hrabovke, 23.11.2021

 Eva Mráziková

 starostka obce

***K bodu: Určenie zapisovateľa a overovateľov zápisnice***

**Uznesenie č. 23/2021**

Obecné zastupiteľstvo v Hrabovke **s c h v a ľ u j e** overovateľov Ing. Peter Hladký, Michal Jakab a zapisovateľku pracovníčku OcÚ Mgr. Janku Štefánkovú.

V Hrabovke, 23.11.2021

Eva Mráziková

 starostka obce

***K bodu: Voľba hlavného kontrolóra obce Hrabovka***

 **Uznesenie č. 24/2021**

Obecné zastupiteľstvo v Hrabovke tajným hlasovaním **schvaľuje** do funkcie hlavného kontrolóra obce Hrabovka Ing. Katarínu Orságovú a poverujestarostku obce, ktorá je povinná s právoplatne zvoleným hlavným kontrolórom obce uzavrieť pracovnú zmluvu, plat v zmysle § 18c zákona č. 369/1990 Zb. o obecnom zriadení v znení neskorších predpisov.

V Hrabovke, 23.11.2021

 Eva Mráziková

 starostka obce

***K bodu:* *Podanie projektu „ Zástavkový prístrešok“ v obci Hrabovka – projekt MAS***

 **Uznesenie č. 25/2021**

Obecného zastupiteľstvo v Hrabovke berie **na vedomie a súhlasí** s podaním projektu prostredníctvom MAS Vršatec „ Zástavkový prístrešok“ v obci Hrabovka.

V Hrabovke, 23.11.2021

 Eva Mráziková

 starostka obce

***K bodu: Predĺženie platnosti PHSR obce Hrabovka***

 **Uznesenie č. 26/2021**

Obecné zastupiteľstvo v Hrabovke **schvaľuje** predĺženie platnosti súčasného PHSR obce Hrabovka do doby vydania nového metodického pokynu pre spracovanie PHSR pre programovacie obdobie 2021-2027.

V Hrabovke, 23.11.2021

 Eva Mráziková

 starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Hamaj** | **Chmelina** | **Jakab** | **Hladký** | **Vrzala** |
| 22/2021 | **N** | **I** | **I** | **I** | **N** |
| 23/2021 | **N** | **I** | **I** | **I** | **N** |
| 24/2021 | **N** | **I** | **I** | **I** | **N** |
| 25/2021 | **N** | **I** | **I** | **I** | **N** |
| 26/2021 | **N** | **I** | **I** | **I** | **N** |

**Vysvetlivky: I - za O – zdržal sa**

 **X - proti N - neprítomní**

**Overovatelia:**

Ing. Peter Hladký .........................................

Michal Jakab .........................................

**Zapísala:**

Mgr. Janka Štefánková .........................................

Eva Mráziková starostka obce